Diari Oficial de la Generalitat Valenciana


Sumari del DOGV 3227, del 22-04-1998 (1998/2394)

ORDRE de 3 de març de 1998, de la Conselleria de Cultura, Educació i Ciència, per la qual es prorroga l'autorització provisional per a impartir el primer cicle d'Educació Secundària Obligatòria al centre docent privat Col·legi Cooperativa Santa Marta, de Puçol, durant el curs escolar 1997/98.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3227

Data del DOGV
:   22-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2394


Data del document
:   03-03-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 3 de març de 1998, de la Conselleria de Cultura, Educació i Ciència, per la qual es prorroga l'autorització provisional per a impartir el primer cicle d'Educació Secundària Obligatòria al centre docent privat Col·legi Cooperativa Santa Marta, de Puçol, durant el curs escolar 1997/98. [1998/A2394]
  
L'expedient ha sigut iniciat pel representant de la titularitat del centre docent privat Col·legi Cooperativa Santa Marta, de Puçol, en sol·licitud d'una pròrroga de l'autorització provisional per a impartir el primer cicle de l'Educació Secundària Obligatòria.
  
L'Ordre de 7 de novembre de 1996 (DOGV de 05.02.97) autoritzà el centre per a impartir provisionalment durant el curs 1996/97 aquest primer cicle d'Educació Secundària Obligatòria, ja que es complien les condicions establides en la disposició transitòria segona de la Llei Orgànica d'Ordenament General del Sistema Educatiu i existien necessitats d'escolarització que ho justificaven.
  
Atés que no s'han modificat les condicions en què es basà l'autorització provisional del curs 1996/97, com es desprén de l'informe de la inspecció educativa en relació amb la sol·licitud del centre per a la incorporació al règim de concerts, resolta en altre expedient.
  
Vistos la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28.07.91); el Reial Decret 1004/1991, de 14 de juny (BOE de 26.06.91), pel qual s'estableixen els requisits mínims dels centres que imparteixen ensenyaments de règim general no universitaris; i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Prorrogar fins a la finalització del curs escolar 1997/98 l'autorització provisional del següent centre docent:
  
Centre: Col·legi Cooperativa Santa Marta.
  
Codi: 66668564.
  
Titular: Col·legi Santa Marta, Cooperativa Valenciana.
  
Domicili: Molí de Vent, s/n.
  
Localitat: Puçol.
  
Província: València.
  
Ensenyaments que s'autoritzen provisionalment: primer cicle de l'Educació Secundària Obligatòria, amb 2 unitats i 60 llocs escolars.
  
Segon
  
Aquesta autorització afecta exclusivament el curs escolar 1997/98, sense perjudici de la possibilitat de pròrroga en cursos successius, sempre que continuen donant-se les necessitats d'escolarització que la justifiquen i amb el límit temporal que estableix la normativa vigent d'aplicació.
  
Tercer
  
El funcionament d'aquestes unitats de primer cicle d'Educació Secundària Obligatòria es farà en els espais que el centre té autoritzats com a d'Educació Primària, i en conseqüència, la suma total d'Unitats d'Educació Secundària Obligatòria i Primària no podrà excedir del nombre autoritzat per a aquest darrer nivell.
  
DISPOSICIÓ ADDICIONAL
  
Aquesta autorització comportarà la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-se un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la notificació d'aquesta ordre a la persona interessada. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 3 de març de 1998
  
El conseller de Cultura, Educació i Ciència,
  
FRANCISCO E. CAMPS ORTIZ